Huwara

Huwara (arabisk حُوّاره, ḥuwwarah, hebraisk skrift חווארה) er ein palestinsk by som ligg i Nablus guvernement nord på Vestbreidda, 9 km sør for Nablus og dannar ein enklave mellom fire israelske busetjingar. Han ligg kring 7 km frå Jakob-brunnen. Eit av dei viktigaste kontrollpunkta til Israel låg i byen, Huwwara kontrollpunkt, for å kontrollere tilkomst til den nærliggande byen Nablus. I 2011 valde det israelske forsvaret å legge ned kontrollpunktet og trafikken mellom Nablus og Ramallah vart enklare. I følgje Palestinsk statistisk sentralbyrå hadde byen eit folketal på 5 800 i 2006.

Den første grunnskulen vart grunnlagd i 1947, og omgjort til ein vidaregåande skule i 1962.

Historie
Huwara er ein eldgammal stad og ein har funne cisterner og graver hogde ut i berget, i tillegg til restar av søyler.Dauphin, 1998, s. 804

På 1100- og 1200-talet var Hawara busett av muslimar.Ellenblum, 2003, s.  263

Osmansk tid
Landsbyen vart ein del av Det osmanske riket i 1517 i lag med resten av Palestina, og i 1596 stod han oppført i skattelister som ein del av Jabal Qubal nahiya i Nablus liwa. Han hadde eit folketal på 87 hushaldningar, alle muslimar. Landsbybuarane betalte skatt for kveite, bygg, sommaravlingar, oliven, geiter og/eller bikubar, og ei presse for oliven eller druer.Hütteroth and Abdulfattah, 1977, s. 132

I 1853 var Huwara delaktig i eit slag med nabolandsbyane Quza og Beita, og ti menn og sju kvinner mista livet.Avneri, 1984, s.20, citing the English consul Finn, 1878, s. 298

Den franske oppdagaren Victor Guérin vitja landsbyen i 1870. Han estimerte at landsbyen (som han kalla Haouarah) hadde kring 800 innbyggjarar, og at han var delt i to distrikt, kvar styrt av ein sjeik. Ein wali var tileigna Abou en-Nebyh Sahin.Guérin, 1874, s. 460

I 1882 skildra Palestine Exploration Fund i Survey of Western Palestine Huwarah som ein landsby «i stein og leire ved foten av Gerizim, like ved hovudvegen. Han ser gammal ut og dekkjer eit stort område».Conder og Kitchener, 1882, SWP II, s. 284

Det britiske mandatet
I ei folketeljing i 1922 utført av Dei britiske mandatstyresmaktene hadde Huwara eit folketal på 921, alle muslimar,Barron, 1923, Table IX, UnderNablus sanjak og dette auka noko i folketeljinga i 1931, der Huwara (i lag med den mindre staden Bir Quza) hadde 240 busette hus og eit folketal på 955, framleis alle muslimar.Mills, 1932, s. 62

I 1945 hadde Huwwara eit folketal på 1 300, alle arabarar, med 7 982 mål land, i følgje ei offisiell landmåling.Government of Palestine, Department of Statistics. Village Statistics, April, 1945. Sitert i S. Hadawi, Village Statistics, 1945. PLO Research Sentral, 1970, s. 60 Av dette var 607 mål var plantasjar og irrigert land, 4 858 nytta for korn,Government of Palestine, Department of Statistics. Village Statistics, April, 1945. Sitert i S. Hadawi, Village Statistics, 1945. PLO Research Sentral, 1970, s. 106 medan 129 mål vart utbygd land.Government of Palestine, Department of Statistics. Village Statistics, April, 1945. Sitert i S. Hadawi, Village Statistics, 1945. PLO Research Sentral, 1970, s. 156

Israel-Palestina-konflikten
Huwara har vore utsett for hemnaksjonar i form av tilfeldige valdshandlingar frå israelske jødiske busetjarar. I april 2010 brende busetjarane tre palestinske køyretøy i Huwara,Saed Bannoura, 'Settler Torch Olive Orchard In Silwan,' in International Midtausten Media Sentral, 17. september 2015  medan busetjarar under ein hemnaksjon den 27. februar 2011 for evakueringa av Havat Gilad kasta brannbomber inn i eit hus i landsbyen.Yair Altman, Price tag: Palestinian cars vandalized in Hebron.' på Ynet, 1. mars 2011 I mars 2012 vart Davidsstjerna spraya på moskeen i landsbyen.Israeli firefighters: West Bank mosque fire likely arson, 6. mai 2010, Haaretz

Kjelder

Denne artikkelen bygger på «Huwara» frå ,  den 24. september 2015. 
 oppgav desse kjeldene:












Bakgrunnsstoff
Howwarah kommune
Velkomen til Huwwara

Kategori:Byar på Vestbreidda
Kategori:Nablus guvernement